DNS bevestig vermoorde tiener se identiteit | Nuus24
DNS bevestig vermoorde tiener se identiteit
Kaapstad – DNS-toetsresultate het bevestig dat die lyk van ‘n kind wat in die Ottery-gebied gevind is wel dié van ‘n meisie is wat as vermis aangemeld was, het Eyewitness News Saterdag berig.Jennifer Williams het meer as ‘n maand gelede verdwyn.‘n Erg verbrande lyk is sowat ‘n week nadat sy as vermis aangemeld is in ‘n veld in Ottery gevind.Die familie het Vrydag die DNS-uitslae gekry.Melany Arendse, ‘n raadslid wat die familie bystaan, sê die slagoffer se ouers is baie ontsteld.Intussen bring ‘n 48-jarige man sy eerste week in die tronk deur nadat hy in verband met ‘n moord op ‘n meisie in hegtenis geneem is.Johan de Jager het glo Charmaine Mare se arms en bene vroeër in Januarie afgesny.Mare is van Mpumalanga en het by ‘n vriendin in Kraaifontein gaan kuier toe die voorval plaasgevind het.’– Eyewitness News– Volg Nuus24 op Twitter